**Cafea cu lapte**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Și când mă uit la poza ta îmi vine

Să urc desculț în primul tren de noapte,

Să mă opresc în așternut la tine

Și dintre sâni să beau cafea cu lapte,

Să urmăresc cu gura însetată

Licoarea cum se scurge spre căpșună,

În ceașcă pune-un ciob de ciocolată

Și-o mestecăm până se face brună,

Un strop de rom să prindă în tărie

Și frișcă multă ca să-i dreagă gustul,

Să fie lungă cum îți place ție,

Să-ți tremure în palme tainic bustul.

- Mi-ar fi de-ajuns în vis dac-ai ajunge

Să fii aici când zorii-şi pierd paloarea

Şi soarele se-nalţă să alunge

Dintre noi doi întreagă depărtarea.

Să bem cafea cu gheaţă că-s toride

Nopțile-n care vii să mă colinzi

De parcă-n sânge mii de perseide

Îmi ard când sanii-n palme mi-i cuprinzi

Şi-acelaşi vis în fiecare noapte

Îl retrăiesc, aproape ireal,

Sau poate că-n cafeaua mea cu lapte

Te-ai diluat în mod paradoxal.

Ioan Grigoraș Liliana Trif